cyanic-selkie/wikianc huggingface dataset:
Mareks Suhijs
Čehijas futbola izlases sastāvā ir spēlējis 2012. un 2016. gada Eiropas čempionātā.
Sarkankakla tītiņš
Uzvedība un barība
Sarkankakla tītiņš galvenokārt barojas ar skudrām un to kāpuriem, bet tas barojas arī ar citiem nelieliem posmkājiem. Barību meklē uz koku stumbriem, trupējošos kokos un uz zemes, kur tas pārvietojas ar īsiem lēcieniem.
Mareks Suhijs
Sasniegumi
Slavia Prague
Sarkankakla tītiņš
Ligzdošana
Riesta laikā sarkankakla tītiņa tēviņš izrāda uzmanību mātītei, to barojot, arī perēšanas laikā tēviņš baro mātīti. Tā kā tītiņi paši dobumus nekaļ, tie ligzdošanai piemeklē jau gatavus dobumus vai putnu būrīšus. Dējumā ir 3—4 olas, reizēm līdz sešām. Inkubācijas periods ilgst 12—15 dienas, perē abi vecāki, kā arī par mazuļiem rūpējas abi vecāki. Jaunie putni tiek baroti ar skudrām un to oliņām. Ļoti bieži sezonā ir divi perējumi.
Mareks Suhijs
Sasniegumi
Basel
Progress MS-16
Progress MS-16 (Прогресс МС-16; SKS apzīmējums ISS-77P) bija Krievijas automātisks Progress-MS sērijas kravas kosmosa kuģis, kas paredzēts kravu nogādāšanai uz Starptautisko kosmosa staciju (SKS). Tas orbītā tika palaists 2021. gada 15. februārī. Progress MS-16 darbību beidza 2021. gada 26. jūlijā, novadot no orbītas arī stacijas moduli Pirs.
2005. gada pasaules čempionāts cīņas sportā
2005. gada Pasaules čempionāts cīņas sportā notika  no 26. septembra līdz 2. oktobrim Ungārijas galvaspilsētā Budapeštā.
Progress MS-16
Krava
Kopējā kravas masa starta brīdī bija 2460,5 kg. Īpašajās tvertnēs ietilpa degviela, saspiestas gāzes , ūdens. Hermētiskajā kravas telpā (pavisam ) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces. Kravā bija arī remonta komplekts, kas paredzēts gaisa sūces aizdarīšanai Zvezda modulī.
2005. gada pasaules čempionāts cīņas sportā
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Progress MS-16
Lidojuma gaita
Progress MS-16 tika palaists 04:45:06 UTC ar nesējraķeti Sojuz-2.1a no Baikonuras kosmodroma.
10. aprīlī tika paziņots, ka kļūmi 17. februāra saslēgšanās operācijā izraisīja problēmas ar nesējraķetes gaisa plūsmvirzi, kas sabojāja automātiskās tuvošanās sistēmas Kurs antenu. 16. aprīlī tika publicēta sīkāka informācija, ka plūsmvirža iekšpuses aplīmēšanai tikuši izmantoti ārēja piegādātāja nekvalitatīvi sveķi.
Ar Progress MS-16 bija plānots no stacijas atvienot moduli Pirs un to novadīt no orbītas, lai tā vietā pie Zvezda pievienotu jauno Krievijas moduli Nauka. 26. jūlijā 10:55 UTC Pirs tika atvienots no SKS, Progress MS-16 paliekot savienotam ar Pirs. Abi aparāti iegāja Zemes atmosfērā un sadega. Nesadegušās daļas aptuveni 14:51 UTC iekrita Klusā okeāna dienvidu daļā.
Glūda (stacija)
Glūda ir dzelzceļa stacija dzelzceļa līnijā Jelgava—Liepāja starp stacijām Jelgava un Dobele. Glūda ir arī līnijas Glūda—Reņģe sākumstacija. Pasažieru vilcieni Glūdas stacijā nepietur, kaut arī perons ir saglabājies.
Vēsture
Šajā vietā 1887. gadā uz dzelzceļa līnijas Rīga—Jelgava—Mažeiķi tika atvērts pieturas punkts Palcgrāve. 1919. gadā pieturas nosaukums tika mainīts uz Glūda. Līdz ar līnijas Glūda—Liepāja atklāšanu 1928. gadā šeit tika izbūvēta stacija. Stacijas ēku vēl pirms Pirmā pasaules kara mūrējis Miķelis Krūmiņš. Ēka saglabājusies līdz mūsdienām kā dzīvojamā ēka, bet mūsdienu stacijas ēka ir vienkārša baltu ķieģeļu vienstāva celtne. Līdz 2001. gadam stacijā pieturēja dīzeļvilciens Rīga—Liepāja, bet līdz 2010. gada 15.februārim — dīzeļvilciens Rīga—Reņģe. Caur Glūdas staciju divreiz nedēļā brauc vilciens Rīga-Liepāja, bet tas šeit neapstājas.
Cadel Evans Great Ocean Road Race
Cadel Evans Great Ocean Road Race ir ikgadējas viendienas šosejas riteņbraukšanas sacensības vīriešiem un sievietēm, kuras notiek Austrālijā. Sacensību starts un finišs ir Džīlongā un distance virzās gar ainavisko piekrastes Lielo okeāna ceļu. Pirmās sacensības notika 2015. gadā, kā atvadu sacensības Keidelam Evansam — Austrālijas vienīgajam Tour de France uzvarētājam un Pasaules čempionam grupas braucienā. 2017. gada sacensības pirmoreiz tika iekļautas UCI Pasaules tūres kalendārā.
2021. un 2022. gada sacensības tika atceltas globālās COVID-19 pandēmijas dēļ.
Rata lira
Rata lira jeb griežamā lira (de, en, it, fr) ir viduslaiku stīgu instruments, kas rada skaņu, pateicoties koka riteņa berzei pret stīgām. Riteņa funkcijas ir līdzīgas vijoles lociņa funkcijām, un instrumenta izdotā skaņa ir līdzīga vijoles skaņai. Melodija tiek spēlēta uz taustiņiem. Lielākajai daļai ratu liru ir vairākas liekas stīgas, kas dod pastāvīgu monotonu pavadījumu melodijai, kā rezultātā skaņa ir līdzīga dūdām. Šī iemesla dēļ rata liru bieži izmanto pamīšus vai kopā ar dūdām, īpaši franču un mūsdienu ungāru tautas mūzikā. No 10.—13. gadsimtam rata lira bija populāra Eiropā.
Spēlēšana
Rata lirai ir taustiņi, ar kuru palīdzību maina skaņas augstumu, kā arī rokturis, kuru griežot, tiek iekustināts koka rats, kas trinas gar stīgām kā bezgalīgs lociņš.
Vēsture
Pirmā liecība par rata liras spēlēšanu ir Livonijā, kas attēlots 16. gadsimta gravīrā Sebastiāna Minstera grāmatā "Kosmogrāfija". Tā bija īpaši izplatīta zemākajā slānī — klejojošu menestrelu, aklu muzikantu un tamlīdzīgu izpriecu meistaru un diedelnieku vidū. Latvijā tā spēlēta, bet popularitāti nav guvusi.
Iebiezinātais piens
Iebiezinātais jeb kondensētais piens ir vairākas stundas karsēts piena un cukura maisījums. Iebiezinātais piens ir ziežams un tas gūst savu bagāto garšu un krāsu no karamelizācijas un Maijāra reakcijas. To parasti izmanto kā pildījumu citiem saldumiem.
Pieticīgākajai receptei pietiek ar piena un cukura sutināšanu, visu laiku maisot, līdz maisījums kļūst koncentrētāks un iegūst zeltaini brūnu krāsu. Garšai iebiezinātajam pienam var pievienot, piemēram, vaniļu.
Kūka (filma)
Klēru aizrauj pašnāvība, ko veica sieviete no Klēras hronisko sāpju atbalsta grupas. Tajā pašā laikā Klēra cīnās ar savu personisko traģēdiju.
Bohemian Rhapsody
Dziesmai nav piedziedājuma, taču tai ir vairākas daļas: balādes daļa ar ģitāras solo beigās, operas pāreja, kā arī smagā roka daļa. Singla izdošanas laikā tas bija visu laiku dārgākais singls, tas arī mūsdienās ir viens no visrūpīgāk izstrādātajiem mūzikas ierakstiem populārās mūzikas vēsturē. Bohemian Rhapsody guva komerciālus panākumus, tas ir viens no vislabāk pārdotajiem singliem mūzikas industrijas vēsturē. Šis ir viens no grupas ievērojamākajiem un slavenākajiem singliem. Žurnāls Rolling Stone ierindoja to 166. vietā 500 visu laiku labāko dziesmu sarakstā. 2004. gadā Bohemian Rhapsody iekļuva Grammy slavas zālē.
Žuenvila salas
Žuenvila salas (en) ir neapdzīvotu salu grupa Antarktīdas pussalas ziemeļaustrumu galā Antarktikā. Izvietojušās starp Vedela jūru dienvidaustrumos un Brensfīlda šaurumu ziemeļos. No kontinenta (Triniti pussalas) tās atdala Antarktikas šaurums. Salu grupu veido trīs galvenās salas — Žuenvila sala, Dandī sala un d'Irvila sala, kā arī vairākas nelielas salas un saliņas, lielākās no kurām ir Brensfīlda un Polē salas. Augstākā virsotne ir 825 m augstais Toluss Žuenvila salā.
Salu grupas divas lielākās ziemeļu salas — d'Irvila un Žuenvila salas 1838. gada 27. februārī atklāja Francijas ekspedīcija Dimona d'Irvila vadībā un, pieļaujot ka salas ir savienotas, nosauca tās kopīgi par Žuenvila Zemi (Terre Joinville) par godu Orleānas hercoga Luī Filipa I trešajam dēlam Fransuā Ferdinandam Filipam Luī Marijam, Žuenvilas princim (François Ferdinand Philippe Louis Marie, Prince de Joinville). Tikai 1902. gada Zviedrijas ekspedīcija atklāja šaurumu starp abām salām.
Dandī salā kopš 1961. gada darbojas Argentīnas sezonālā polārstacija Petrela.
Maremonts
Maremonts ir ciems Ozolaines pagastā, Rēzeknes novadā. Atrodas 246 km attālumā no Rīgas.
Ciema apkārtnē (Kivku ezera krastā) atrodas valsts nozīmes arheoloģiskais piemineklis - Kiuku pilskalns.
Dašoguzas vilajets
Dašoguzas vilajets (tk) ir viens no Turkmenistānas pirmās pakāpes administratīvā iedalījuma vienībam. Izvietojies valsts ziemeļos; vilajeta ziemeļaustrumu daļa atrodas auglīgajā Amudarjas ielejā, bet pārējā teritorijā plešas Karakuma tuksnesis. Robežojas ar Uzbekistānu ziemeļos, kā arī Lebapa vilajetu dienvidaustrumos, Ahala vilajetu dienvidos un Balkana vilajetu rietumos. Izveidots 1992. gadā. Lielākās pilsētas ir Dašoguza (245 872, vilajeta administratīvais centrs) un Keneirgenča.
Leons Britons
Leons Britons (dzimis ) ir bijušais Anglijas futbolists, pussargs.
Resistensija
Resistensija ir dibināta 1878. gada 27. jūnijā. Pilsētas teritorijā ir izvietotas vairāk kā 500 dažāda veida skulptūras un pieminekļi, tāpēc pilsētu bieži dēvē arī par Skulptūru pilsētu.
Nipisatas sala
Nipisatas sala (kl) ir neliela, neapdzīvota sala Grenlandes rietumos uz dienvidiem no Sisimiutas, Deivisa šauruma krastā. 1723. gadā Hanss Egede šeit nodibināja pirmo dāņu koloniju apkaimē, kura gan 1730. gadā tika pamesta. Salā ir labi saglabājušies pirmo Grenlandes iedzīvotāju Sakakas kultūras (2500.- 800. gadi p.m.ē.) arheoloģijas pieminekļi. 2018. gadā Nipisatas sala kā sastāvdaļa tika iekļauta UNESCO Pasaules mantojuma saraksta objektā Āsivisuita - Nipisata: Inuītu medību vietas starp ledu un jūru.
Sarkanais grāvis
Sarkanais grāvis (augštecē arī Plostu grāvis) ir Skolasceļa grāvja labā krasta pieteka Mārupes un Jelgavas novados. Tek gar Gailīšu purva rietumu pusi, dienvidu virzienā, mežainā apvidū. Ietek Skolasceļa grāvī pie Grotiņu mājām.
Buburra
Buburra ir lapgraužu dzimtas ģints, kuras sastāvā vienīgā suga ir Buburra jeanae Reid & Beatson, 2013. Sastopama Austrālijā. Ģints nosaukums "Buburra" balangamida valodā (izmirusi Viktorijas štata valoda) nozīmē 'kalns'.
Meisene
Meisene ir pilsēta Vācijā, Saksijas zemē, Meisenes apriņķa centrs pie Elbas upes. Pazīstama kā vieta, kur 1708. gada tika dibināta pirmā Eiropas porcelāna ražotne.
Vēsture
Pilsētu dibinājis karalis Heinrihs I Putnuķērājs. Meiseni dažkārt uzskata par Saksijas "šūpuli", jo tā 965. gadā kļuva par Meisenes markgrāfistes - Saksijas valstiskuma nodibinātājas, galvaspilsētu. 968. gadā tā kļuva arī par bīskapa rezidenci. 1416. gadā no pilsētas apkārtnes padzina visus čigānus. 1426. gadā Meisenes markgrāfisti pievienoja Saksijas kūrfirstistei. 1710. gadā Albrehtsburgas pilī Meisenē nodibināja porcelāna manufaktūru - pirmo kvalitatīva porcelāna ražotni ārpus Ķīnas. 1861. gadā ražotni pārcēla uz Meisenes pievārti, kur tā atrodas arī šodien.
Ekonomika
Arī mūsdienās darbojas Meisenes porcelāna rūpnīca, kas ražo arī citus modes aksesuārus un interjera priekšmetus.
Izglītība, kultūra, tūrisms un sports
Pār Meisenes vecpilsētu dominē 929. gadā uzsāktā gotiskā Albrehtsburgas pils. Pilsētā darbojas 1543. gadā dibinātā skola Sächsisches Landesgymnasium Sankt Afra, kurā savulaik mācījušies dzejnieki Gellerts un Lesings, kā arī ārsts Hānemanis.
Cilvēki
Bez vairākiem Meisenes kūrfirstiem, Meisene ir ārsta Samuela Hānemaņa (Samuel Hahnemann, 1755-1843), kara noziedznieka Eriha Neimaņa (Erich Naumann, 1905-1951), tenora Pētera Šreiera (Peter Schreier, 1935) un šāvēja Ralfa Šūmaņa (Ralf Schumann, 1962) dzimtā pilsēta.
Žilbērs
Žilbērs (fr; sieviešu dzimtē Žilbēra) ir franču cilmes uzvārds. Cilvēki ar šo uzvārdu:
Meisene
Cilvēki
Ļoti iespējams, ka Meisene ir arī hronista Ādama no Brēmenes (Adamus Bremensis, miris pēc 1081) dzimtene.
11. gadsimtā pilsētā darbojās bīskaps Meisenes Benno (Benno von Meißen, 1010-1106)
Sadraudzības pilsētas
Meisenes sadraudzības pilsētas ir :
Šķiršanās
Šķiršanās ir laulības savienības izbeigšana, laulības tiesisko pienākumu un atbildības anulēšana un/vai reorganizēšana, tādējādi izšķirot precēta pāra laulības saites. Šķiršanās ir atšķirīga no atcelšanas, kas pasludina laulību par spēkā neesošu. Šķiršanās likumi atšķiras dažādās valstīs, tomēr lielākajā daļā valstu laulību var šķirt tikai tiesā vai juridiska procesa rezultātā citā iestādē. Šķiršanās juridiskā procesa gaitā tiek risināti jautājumi par uzturlīdzekļiem, aizbildniecība pār bērnu, bērna apciemošana, īpašuma sadale, parāda sadale utt.
Vienīgās valstis, kur laulības šķiršana nav atļauta, ir Filipīnas un Vatikāns (Vatikānam nav procedūras laulības šķiršanai). Valstis, kas samērā nesen pieņēmušas šķiršanās likumu, ir Itālija (1970), Portugāle (1975), Brazīlija (1977), Spānija (1981), Īrija (1996), Čīle (2004) un Malta (2011).
Bernārs no Klervo
Svētais Bernārs no Klervo (fr, la); dzimis 1090. gadā, miris ) bija viduslaiku teologs, mistiķis, sabiedrisks darbinieks, cisterciešu mūks un Klervo klostera abats. Bija Krusta karu iedvesmotājs, cisterciešu mūku ordeņa reformētājs un templiešu bruņinieku ordeņa iekšējo noteikumu autors.
Pēc pāvesta Honorija II nāves 1130. gadā izcēlās shizma, kur Bernārs no Klervo atbalstīja pāvestu Inocentu II pret antipāvestu Anaklētu II. Bija viens no principiālākajiem Abelāra pretiniekiem. 1145. gadā par pāvestu kļuva Bernāra skolnieks Eugenijs III. Pēc Edesas krišanas 1144. gadā Bernārs aicināja uz Otro krusta karu. Iedvesmoja arī krusta karus pret vendiem austrumos. 1174. gadā kanonizēts. 1830. gadā atzīts par "Baznīcas Doktoru".
Gardene (stacija)
Gardene ir neizmantots pieturas punkts dzelzceļa līnijā Jelgava—Liepāja, Dobeles novada Dobeles pagastā, 3 kilometrus uz ziemeļrietumiem no Gardenes ciema.
Vēsture
Stacija tika atvērta. 1938. gadā tika uzbūvēta stacijas ēka. Padomju laikā tika uzbūvēti pievedceļi uz padomju armijas degvielas bāzi, bet pasažieru vilcieni šeit neapstājās. Pēc padomju armijas aiziešanas 1990. gadu sākumā, stacija tika likvidēta. Pēc dokumentiem šeit joprojām atrodas pieturas punkts, kaut arī šeit nav pat perona, stacijas ēka līdz mūsdienām nav saglabājusies.Ēkas tika nojauktas 1987. gadā.
2020. gada Lietuvas futbola čempionāta sezona
'''Lietuvas futbola čempionāta 2020. gada sezonā'''
Trevors Mūrs
Trevors Mūrs (en, dzimis ) ir ASV hokejists, spēlē uzbrucēja pozīcijā. Kopš 2020. gada Mūrs pārstāv NHL komandu Losandželosas "Kings".
Iepriekš spēlējis NHL komandā Toronto "Maple Leafs" un AHL komandā Toronto "Marlies". Ar "Marlies" komandu 2018. gadā izcīnījis Kaldera kausu.
ASV hokeja izlases sastāvā piedalījies 2021. gada Pasaules čempionātā, kur ieguvis trešo vietu.
Vekselis
Vekselis ir vērtspapīrs, kurā tā izrakstītājs apņemas noteiktai personai (indosātam) līdz noteiktam termiņam samaksāt konkrētu naudas summu; likumā noteiktā formā sastādīta un debitora parakstīta parādzīme, tiesiski atzīts dokuments, kas apliecina parādu, sniedz garantiju kreditoram, piespiež debitoru atdot aizņēmumu. Vekselis tiek obligāti apmaksāts ar zīmogmarkām — īpašu valsts nodevu. Ja vekselis norādītajā termiņā netiek izpirkts, tas ar notāra starpniecību tiek protestēts un piespiedu kārtā iekasēta paredzētā naudas summa saskaņā ar notāra sastādīto izpildrakstu.
Vekseļa veidi
Izšķir vienkāršo vekseli un pārvedu vekseli. Vienkāršais vekselis ir debitora parādzīme savam kreditoram, kur ievērotas visas vekseļa formālās prasības. Savukārt pārvedu vekseli bieži dēvē par tratu. Tā ir kreditora (trasanta) rakstiska pavēle debitoram (trasātam) vekselī norādīto parāda summu samaksāt kādai trešajai personai (remitentam).
Dmitrijs Trefilovs
Dmitrijs Trefilovs (dzimis Rīgā) ir Latvijas vingrotājs.
Vingrošanā trenējas kopš četru gadu vecuma. Lielākos panākumus guvis 2010. gada Eiropas čempionātā, kur ierindojās 12. vietā daudzcīņā. Lielākais sasniegums Pasaules čempionātā individuālajās disciplīnās ir 32. vieta vingrojumā uz zirga 2007. gadā. D. Trefilovs 2012. gada janvārī kvalificējās startam. Tajās kvalifikācijā izcīnīja 38. vietu daudzcīņā un 24. vietu vingrojumā uz zirga, tādējādi nekvalificējoties finālsacensībām.
Marenpole
Marenpole ir ciems Ciblas pagastā, Ciblas novadā. Atrodas 290 km attālumā no Rīgas.
Jautājums par barometru
Jautājums par barometru ir nepilnīgi formulēta eksāmena jautājuma piemērs, kurš paredz šauru pieeju studiju priekšmeta robežās un var radīt morālu dilemmu eksaminatoram, ja studenta atbilde sniedzas ārpus šīm robežām, bet citādi ir korekta. Izklāstā, kuru popularizējis eksāmenu sastādītājs, ASV ķīmijas profesors Aleksandrs Kalandra (1911—2006), studentam tika uzdots jautājums "Kā var noteikt augstceltnes augstumu ar barometra palīdzību?" . Eksaminators uzskatīja, ka pastāv tikai viena pareiza atbilde — noteikt atmosfēras spiediena starpību uz celtnes jumta un uz zemes, un tad aprēķināt augstumu pēc formulas. Pretēji gaidītajam, students savā atbildē aprakstīja virkni citu risinājumu. Tie arī bija korekti, bet neviens no tiem neļāva novērtēt studenta zināšanas eksaminējamajā priekšmetā.
Jautājums par barometru kļuva par mūsdienu leģendu akadēmiskajās aprindās un interneta mēmu. Saskaņā ar pēdējo, šāds jautājums esot ticis uzdots Kopenhāgenas Universitātē, un students bijis Nīlss Bors. Pret šo versiju runā apsvērumi, ka šāds fakts N. Bora biogrāfijas aprakstos nav minēts, nostāsts pirmo reizi sastopams rakstiskos avotos 1958. gadā un prof. Kalandra atsaucās uz šo gadījumu kā faktu no savas personiskās darba pieredzes.
Bez eksāmenu uzdevumu problemātikas izgaismošanas, jautājumam par barometru ir arī didaktisks blakusefekts — tas parāda studējošajam, ka arī risinot skaidri formulētu uzdevumu, mērķi var sasniegt ar netradicionālu pieeju.
Iespējamās atbildes
Paredzētā atbilde bija augstuma starpības aprēķināšana, izejot no formulas
Var aizrādīt, ka alternatīvajos risinājumos tiek mērīts nevis gaisa spiediens ar pašu barometru, bet citi fiziskie lielumi (garums, spēks, laiks, spriegums, temperatūra), un līdz ar to ir vajadzīgs arī kāds papildlīdzeklis. Tomēr, ja atbildes mērvienība nav iepriekš uzdota, garumu var izteikt naturālajās vienībās — "barometros". Šajā gadījumā risinājumi ar ēnām un barometra pielikšanu pie sienas ļauj iztikt bez papildlīdzekļiem, tikai ar barometru. Risinājuma izvēle ir atkarīga arī no nepieciešamās precizitātes. Metodes ar auklas garuma mērīšanu, barometra nosvēršanu vai īsā svārsta perioda noteikšanu, kā arī krišanas laika mērīšanu (sevišķi, ja pirms nomešanas no jumta barometrs tiktu ielikts apaļā futlārī) dotu lielāku precizitāti, nekā paredzētā atbilde ar atmosfēras spiediena starpības mērīšanu.
Bez tam, pastāv risinājumi arī bez fizikas un matemātikas likumu pielietošanas:
2024. gada Pasaules čempionāta hokejā 1. divīzija
'''2024. gada Pasaules čempionāta hokejā 1. divīzijā''' būs hokeja sacensības, kas no 27. aprīļa līdz 4. maijam notika Bolcāno un Viļņā. A grupas pirmo divu vietu ieguvēji iekļūs elites divīzijā, bet B grupas uzvarētāji kvalificēsies uz A grupu.
Jakubs Jankto
Jakubs Jankto (cz, dzimis ) ir čehu futbolists, spēlē pussarga pozīcijā, Čehijas futbola izlases dalībnieks. Kopš 2023. gada Jankto pārstāv Itālijas A sērijas komandu Cagliari.
Sasniegumi
Sparta Prague
Jānis Tālbergs (oftalmologs)
Jānis Tālbergs (dzimis, miris ) bija pirmais latviešu oftalmologs.
1873. gadā absolvējis Tērbatas Universitāti. No 1874. līdz 1877. gadam strādājis Permas guberņā, Krievijā, 1881. gadā sāka strādāt Pēterburgā par kara ārstu.
Mazīvande
Mazīvande ir ciems Kuldīgas novada Īvandes pagastā. Izvietojies pagasta ziemeļu daļā 3 km no pagasta centra Īvandes, 16 km no novada centra Kuldīgas un 166 km no Rīgas.
Pirms 2009. gadā noslēgtās administratīvi teritoriālās reformas atradās Kuldīgas rajonā.
Ostinācijas (albums)
"Ostinācijas" ir trešais grupas "Sigma" studijas albums, kas izdots 2022. gadā.
Dziesmu saraksts
Mūzikas autori: grupa "Sigma". Teksta autori: Jānis Ozoliņš (1, 9), Jānis Rokpelnis (2, 8), Kārlis Vērdiņš (3, 5), Monta Kroma (4, 7, 10), Marts Pujāts (6).
Dziesmas "Kalnā" ierakstā piedalījušies kora mākslinieki Ansis Bētiņš, Ģirts Kasperovičs, Jānis Strods, Emīls Kraucis, Reinis Sprūde, Līga Paegle, Nora Kalniņa, Anete Viļuma, Agneta Otaņķe.
Albuma ieraksts tapis Ikšķilē un Rīgā no 2019. līdz 2022. gadam. Skaņu inženieri — Haralds Stenclavs un Kaspars Lastovskis. Albumu miksējuši Gatis Zaķis (1, 5, 8, 10), Arnis Račinskis (2,3,6), Haralds Stenclavs (4,7,9). Albumu māsterējis Raijens Morijs (Ryan Morey) Monreālā, Kanādā. Albuma dizainu veidojis Aleksejs Muraško.
Vērtējumi
Portālā "Intro.lv" Normunds Vucāns atzīst "Ostinācijas" par vienu no spilgtākajiem 2022. gada albumiem un raksturo tā dziesmas kā "ļoti kvalitatīvu, niansētu un tehniski sarežģītu indie mūziku", kura spēj klausītāju aizraut.
Uldis Rudaks albuma apskatā laikrakstā "Diena" atzinīgi vērtē grupas attīstību: "Katrs jauns "Sigmas" albums ir kā nākamais pakāpiens uz augšu, bet trepes ir un paliek tās pašas." Savukārt īsrecenzijā žurnālā "Mūzikas Saule" viņš atzinīgi vērtē albuma aranžējumus, kā arī vokālu, kurā bieži izmantots falsets.
Dace Volfa "Mūzikas Saulē" atzīst grupas atšķirību uz Latvijas popmūzikas fona: "šie trīs mūziķi [..] arvien brīvāk peld pašu izdomātajā skaņu un dzejas ezerā, liekot malā stāvošajiem brīnīties, kā tas vispār iespējams." Albuma instrumentāciju atzinīgi vērtē arī Toms Treibergs.
Analītisku recenziju par albumu publicē Edgars Mākens, analizējot dziesmu struktūru un tajā konsekventi izmantoto ostinācijas principu.
Mūzikas apskatnieks Sandis Vanzovičs raksta: "“Sigma” palikusi uzticīga pati sev un arī jaunajā darbā piedāvā dziļas, pārdomas rosinošas un jēgpilnas kompozīcijas ar ļoti skaistiem tekstiem."
Atzinība
2022. gada septembrī albums tiek nominēts balvas "Kilograms kultūras 2022" rudens balsojumam kategorijā "Popkultūra".
2022. gada decembrī mūzikas portāla "Intro.lv" gada labāko latviešu albumu sarakstā "Ostinācijas" ierindotas 6. vietā. Saraksta veidotāji atzinuši: "Ostinācijas ir grupas līdz šim visakadēmiskākais un pareizākais albums, taču tas nenozīmē, ka plate pēkšņi būtu palikusi vienkāršāka. Gluži otrādi — ritma sekcija ir niansētāka un precīzāka, teksti — vēl nedaudz abstraktāki un daudznozīmīgāki, savukārt producenta darbs ierakstu padara teatrālāku par tā priekšgājējiem. Kā jau ierasts, Sigmas mūzikā ir jāieklausās, bet, ja tas tiks izdarīts, Ostinācijas klausītāju atalgos!"
2023. gada 3. janvārī starptautiskajā mūzikas portālā "Beehype" parādās dažādu pasaules valstu labāko albumu apkopojums, un "Ostinācijas" ir viens no pieciem rekomendētajiem latviešu mūzikas albumiem.
2023. gada 12. janvārī tiek paziņots, ka albums ieguvis divas "Zelta mikrofona" balvas nominācijas: "Labākais alternatīvās un indie mūzikas albums" un "Labākais albuma dizains". 18. februārī balvas pasniegšanas ceremonijā atklājas, ka albums nominēts arī kategorijā "Gada albums".
Klints
Klintis ir masīva akmens krauja, atsevišķs kalns ar gandrīz vertikālām malām, kā arī vertikāla akmens siena. Reizēm par klinti tiek kvalificēts arī ļoti liels masīvs akmens ar stāvām malām. Latvijā par klintīm dēvē lielus, stāvus un masīvus pamatiežu atsegumus, piemēram, monolītās Ērgļu klintis Gaujas kreisajā krastā. Ievērojamākie klinšu atsegumi ir aizsargājami ģeoloģiski un ģeomorfoloģiski dabas pieminekļi. Lielākā daļa Latvijas klinšu ir veidojušās no smilšakmens iežiem un ievērojamākās klintis atrodas Vidzemē. Klintīs nereti veidojas alas.
Lihenoloģija
Lihenoloģija (no grc (leikhḗn) — 'ķērpis' un λογία (logíā) — 'mācība') — agrāk botānikas, tagad mikoloģijas nozare, kas pētī ķērpjus. Ķērpju pētniekus sauc par lihenologiem.
Klints
Klinšu kāpšana
Klinšu kāpšana ir sporta un aktīvās atpūtas veids, kura dalībnieki pārvar klinšu sienas. Vēsturiski attīstījusies kā militāra vai saimnieciska nodarbe, mūsdienās pastāv galvenokārt kā sportiska aktivitāte. Viena no klinšu kāpšanas disciplīnām — sacīkšu kāpšana — ir Starptautiskās Olimpiskās komitejas atzīts sporta veids. Klinšu kāpšana kā šķēršļu pārvarēšanas veids pastāvējusi jau kopš seniem laikiem. Nepieejamās klintīs kāpts reliģiskiem (nokļūšana svētās vietās, svētnīcās), militāriem (izlūkošana, sakari), saimnieciskiem (putnu olu vākšana, būvniecība) mērķiem.
Lihenoloģija
Lihenoloģijas pamatus var apgūt Latvijas Universitātes Bioloģijas fakultātē, Daugavpils Universitātes Dabaszinātņu fakultātē un Latvijas Lauksaimniecības Universitātes Meža fakultātē.
Vēsture
Pirmās ziņas par ķērpjiem atrodamas Teofrasta darbos (4.—3. gadsimts p. m. ē.). Par lihenoloģijas pamatlicēju uzskata zviedru botāniķi Ē. Ahariusu (Erik Acharius), kas 1789 — 1814 pētīja ķērpjus un izveidoja to sistēmu. 19. gadsimta 20. gados G. F. Meiers un K. F. Valrots (Vācija) publicēja darbus par ķērpju anatomisko uzbūvi, barošanos un vairošanos. A. Famincins (Андрей Сергeевич Фаминцын), O. Baraņeckis (Oсип Васильевич Баранeцкий) (Krievija) un S. Švendeners (Simon Schwendener) (Šveice) 1867.—1869. pierādīja, ka ķērpji sastāv no sēnes un aļģes. 20. gadsimta sākumā A. Cālbrukners (Alexander Zahlbruckner) no Austrijas izstrādāja jaunu ķērpju sistēmu un sastādīja pasaules ķērpju katalogu. Turpmāk tika izvērsti ķērpju citoloģiskie, fizioloģiskie, bioķīmiskie, sēnes un aļģes attiecību pētījumi. Pētīta ķērpju sugu ģeogrāfiskā izplatība un ekoloģija, to loma ekosistēmu funkcionēšanā un globālajās klimata izmaiņās. Attīstoties elektron-mikroskopijas, ģenētiskajām un molekulārajām pētniecības metodēm, tiek rastas atbildes ne tikai par ķērpju sastāvā esošo organismu (aļģes un sēnes) sarežģīto mijiedarbību, bet arī par organismu evolūciju plašākā nozīmē.
Akilija
Akilija (dk) ir neliela sala Grenlandes dienvidrietumos, apmēram 22 kilometrus uz dienvidiem no Nūkas. Salas ieži ir, iespējams, senākie atklātie Zemes nogulumieži. Tie ir apmēram 3,85 miljardus gadu veci un iežu sastāvā ir, iespējams, senākās liecības par dzīvību uz Zemes.
Lihenoloģija
Vēsture
Nozīmīgākie periodiskie izdevumi lihenoloģijā ir "The Lichenologist" (Cambridge University Press, kopš 1958. gada), "The Bryologist" (American Bryological and Lichenological Society, kopš 1898. gada), "Herzogia" (Bryological and Lichenological Association for Central Europe, kopš 1968. gada), "Mycotaxon" (Mycotaxon Publications, kopš 1974. gada), "Opuscula Philolichenum" (J. Lendemer, kopš 2004. gada).
Lihenoloģija Latvijā
Pirmās ziņas par ķērpjiem Latvijas teritorijā publicētas 18. gadsimta zinātniskajos darbos. Jakoba Benjamina Fišera “Versuch einer Naturgeschichte Livlands” (Kēnigsberga, 1791) aprakstītas 28 ķērpju sugas. Dāvids Hieronīms Grindelis savā “Botanisches Taschenbuch fūr Liv-, Cur- und Esthland” (Rīga, 1803) starp citu augu aprakstiem min arī 38 ķērpju sugas, katrai no tām pievienojot arī īsu augšanas apstākļu aprakstu. Dažas ķērpju sugas savos darbos minējuši arī V. Friebe (W. Friebe), K. Heigelis (C. Heugel), K. Millers (C. Mūller), K. Lūkass (C. Lucas), G. Korbers (G. Korber). 19. gadsimta pirmos plašākos darbus par Baltijas ķērpjiem sarakstījis Andrejs Brutāns (A. Bruttan), vācu lihenologa Kerbera skolnieks. 1870. gadā izdots viņa “Lichenen Est-, Liv- und Kurland”, kas papildināts 1889. gadā. Latvijas teritorijā autors atzīmējis 362 ķērpju sugas.
20. gadsimta sākumā ķērpjus savos darbos min Kārlis Reinholds Kupfers. Nikolajs Malta savā pētījumā par Latvijas smilšakmens atsegumu kriptogāmu floru (Malta, 1926) min 36 ķērpju sugas, no tām 12 viņš apraksta kā jaunas Austrumbaltijas apgabalam. Heinriks Skuja un M. Ore publicējuši darbus par ķērpju citoloģiju, Skuja sarakstījis rakstu izdevumam “Zeme, daba un tauta” 1.sēj. “Ķērpji”. Tajā aprakstītas 133 ķērpju sugas, grupējot tās pēc augtenēm. Ķērpjus pētījuši arī V. Eiche, K. Miške. Aptuveni 1600 ķērpju paraugus ievākuši Kārlis un Helēna Starci.
Pēc Otrā pasaules kara Latvijas ķērpju floras izpēte turpinājās LU Botānikas katedrā. 1959. gadā publicēts pirmais un pagaidām vienīgais ķērpju sugu noteicējs A. Āboliņa, E. Vimba “Latvijas PSR mežu ķērpju un sūnu noteicējs”. Sākot ar 60. gadiem pētīta Latvijas ķērpju flora, piesārņojuma ietekme uz ķērpjiem kā bioindikatoriem, ķērpju sugu un biotopu aizsardzība. Šo darbu vadīja docents ''Dr. habil. biol.'' Alfons Piterāns. Viņš laika gaitā izveidoja ekselences centru lihenoloģijā, sagatavoja jaunos zinātniekus un pedagogus (Anna Žeiveniece, Ināra Berga), iesaistīja studentus pētnieciskajā darbā un materiāla ievākšanā (Z. Tihonova, E. Heniņa, D. Leimane, L. Mūrniece, S. Bērziņa). Pēdējā publikācijā "Latvijas ķērpju konspekts" (2001) apkopotas ziņas par 503 ķērpju sugām, kas sastopamas Latvijā. Alfons Piterāns turpina darbu un līdz 2020. gadam pēc viņa ieskatiem pētnieki apzinājuši jau aptuveni 700 ķērpju sugas, kas aug Latvijā.
Solar Foods
Solar Foods (no angļu valodas — 'saules pārtika') ir pārtikas tehnoloģijas jaunuzņēmums Somijā, kurš izmēģinājumu līmenī ar elektrību un mikroorganismiem gaisā ražo olbaltumvielas. Šādi iegūta olbaltumvielu pulvera jeb soleīna sastāvā ir 65% olbaltumvielu, 25% ogļhidrātu un 10% tauku, kā arī neliels daudzums kalcija, fosfora un kālija.
Soleīna ražošana
Soleīns ir vienšūņu olbaltumvielas, kura sastāvā ir aptuveni 65% olbaltumvielu, kā arī 25% ogļhidrātu un 15% tauku. Tā ražošanas pamatā ir olbaltumvielu veidojošo ķīmisko elementu — ūdeņraža, skābekļa, oglekļa un slāpekļa — sastopamība gaisā. Ar elektrisko strāvu gaisā tvaika stāvoklī sastopamā ūdens molekulas tiek sadalītas skābeklī un ūdeņradī. Pievadot noteiktiem mikroorganismiem ogļskābo gāzi, ūdeņradi un slāpekli, mikroorganismi sāk vairoties un izstrādāt olbaltumvielas. Tāpat tiek pievienoti arī uztura makroelementi — kalcijs, fosfors, kālijs. Pēc tam mikroorganismi tiek izžāvēti un no tiem tiek iegūts soleīna pulveris.
Marģers Gūtmanis
Marģers Gūtmanis (dzimis, miris ) bija latviešu ģeologs un inženieris. Latvijas Universitātes pasniedzējs. Dzīves otro pusi pavadījis strādādams ģeoloģiskajā izpētē Dienvidamerikā.
Biogrāfija
Marģeris Gūtmanis dzimis 1885. gada 26. decembrī Rīgas apriņķa Mores pagastā.
1904. gadā beidzis Pleskavas ģimnāziju. Pēc desmit gadiem, 1914. gadā, absolvējis Katrīnas II Kalnu institūtu Pēterburgā ar 1. šķiras diplomu. No 1914. līdz 1915. gadam strādājis par inženieri akciju sabiedrībā "Vossidlo un Co", bet no 1915. līdz 1917. gadam par inženieri Krievijas armijā. 1917. gadā veicis ģeoloģiskus un petrogrāfiskus pētījumus Mingrebijas kņaza īpašumos Kaukāzā.
No 1918. līdz 1919. gadam strādājis par alvas raktuvju pārvaldnieku Aizbaikālā, Olovjannajā, bet 1919. gadā veicis ģeoloģiskus pētījumus Mandžūrijā.
Atgriešanās Latvijā
1920. gadā viņš brīvprātīgi iestājās Tālo Austrumu Latvijas karaspēkā par kareivi un kopā ar pulku no Vladivostokas ar kuģi atgriezās Latvijā.
1922. gadā M. Gūtmanis ar kultūras fonda atbalstu veica ģeoloģiskus pētījumus Tatru un Karpatu kalnos un Silēzijā Vācijā. 1927. gadā vasaras brīvlaikā pētīja brūnogles un degakmeņus Štutgartes un Leipcigas tuvumā Vācijā.
Viņš bija viens no pirmajiem, kas devis vispārīgu pārskatu par Latvijas derīgajiem izrakteņiem un publicējis darbus par Latvijas dzelzsrūdām un Daugavas ielejas ģeoloģiju.
Darbība trimdā
1929. gadā M. Gūtmanis izceļoja uz Argentīnu. No 1929. līdz 1935. gadam darbojās par naftas ģeologu Patagonijas dienvidos Komadora Rivadavijā un Brazīlijā, Bolīvijas pierobežā. No 1935. gada strādāja Sanpaulu Agronomiskajā dienestā par petrogrāfu Kompinjasā. 1949. gadā viņš publicēja darbu par Paranas baseina tektoniku un 1951. gadā par Sanpaulu pavalsts augsnēm. 1952. gadā viņš veica pētījumus Antiļu salās, sevišķi Martinikā.
Savas dzīves pēdējos divpadsmit gadus blakus tiešajiem darbiem pētīja Brazīlijas perma un karbona perioda nogulumus un konstatēja tajos apledojuma pēdas. Miris 1959. gada 8. jūlijā Brazīlijā ar sirdstrieku.
Skolasceļa grāvis
Skolasceļa grāvis ir Cērsnas kreisā krasta pieteka Mārupes un Jelgavas novados.
Iztece - no Gailīšu purva dienvidiem. Tek rietumu virzienā. Lielākā pieteka - Sarkanais grāvis. Ietek Cērsnā pie piemiņas akmeņa Pulkveža Brieža ievainošanas vietā.
Vējiņi (stacija)
Vējiņi ir pieturas punkts šaursliežu dzelzceļa līnijā Gulbene—Alūksne. Tas atrodas Alūksnes novadā Annas pagastā netālu no Prēdeļu ciema. Pieturas punktā ir nojume un soliņš pasažieriem.
Bruchinae
Bruchinae ir lapgraužu apakšdzimta, kurā ietilpst apmēram 1700 sugu, kas ir izplatītas visā pasaulē. Vairākas sugas ir izplatītas tropos un subtropos. Tās ir sīka un vidēja izmēra vaboles. Kāpuru stadijā barojas ar pākšaugu sēklām. Dažas sugas ir nopietni lauksaimniecisko kultūru kaitēkļi.
Milleru ģimenīte
Marihuānas tirgotājs ar savu kaimiņu palīdzību izveido viltus ģimeni, lai pārvestu milzīgu narkotiku sūtījumu no Meksikas uz ASV.
Piesārņojums
Pēc Blacksmith Institute veiktā pētījuma par pasaulē piesārņotāko vietu ir atzīta Ukrainas pilsēta Čornobiļa, kur notika Čornobiļas AES katastrofa. Otrajā vietā ir ierindota Krievijas pilsēta Dzeržinska, kas ir atzīta par Krievijas ķīmisko produktu ražošanas centru. Vēl nesenā pagātnē Dzeržinska bija ķīmisko ieroču ražošanas vieta.
Runa
Runa ir saziņas veids, ko veido valodas vārdi un frāzes. Runājot izsaka savas domas, viedokli, sniedz un saņem informāciju. Runas var iedalīt divos veidos — ārējā runa, kurā ietilpst mutvārdu un rakstveida saziņa, un iekšējā runa, kas izpaužas, kad cilvēki domā ar vārdiem. Katrs no runas veidiem attīstās noteiktā cilvēka dzīves posmā — vispirms veidojas cilvēka ārējā runa, kuru var uztvert citi cilvēki. Līdz ar domāšanas attīstību cilvēkam attīstās iekšējā runa. Cilvēka valodas skaņas stipri atšķiras no dzīvnieku skaņām. Valodas skaņas nav iedzimtas, bet gan tās iemācās laika gaitā. Valodas skaņas veido cilvēku valodas vārdus, ja tās sakārtotas noteiktā secībā. Skaņas veido vārdus, savukārt tie tālāk veido vārdu savienojumus, no kuriem veidojas teikumi.
Atkarībā no iemesla un klausītāju loka izšķir trīs runas veidus:
Runas veidošanās
Skaņu radīšanai cilvēkam kalpo balss aparāts, kas atrodas rīkles iekšējā daļā. Balss aparātu veido divas elastīgas balss saites, starp kurām ir balss sprauga. Brīvi elpojot, balss sprauga ir atvērta. Runājot balss saites saspringst un balss sprauga gandrīz aizveras. Gaiss, plūstot caur sašaurināto balss spraugu, iesvārsta balss saites. Tās vibrē, un rodas artikulētas skaņas — cilvēks runā vai dzied. Mainot balss saišu saspringumu, mainās saišu vibrāciju biežums un līdz ar to skaņas augstums. Sievietēm un bērniem ir mazas balss saites, tāpēc viņu runas skaņas jeb balsis ir augstas. Vīriešiem balss saites ir lielākas, viņi runā zemākās balsīs. Balss tembru un skaļumu ietekmē arī mutes un deguna dobumi, kas ir skaņas rezonatori. Tie piešķir un pastiprina skaņu nokrāsu, kas ir savdabīga katram cilvēkam.
Mišela Feifere
Mišela Marija Feifere (Michelle Marie Pfeiffer; dzimusi ) ir amerikāņu aktrise un dziedātāja. Kino debitējusi 1980. gadā ar lomu filmā "Holivudas bruņinieki" (The Hollywood Knights), taču ievērību guva ar filmēšanos 1983. gada filmā "Seja ar rētu".
Par saviem darbiem ir saņēmusi vairākus apbalvojumus. Mišela Feifere tikusi nominēta sešām Zelta globusa balvām pēc kārtas, 1990. gadā arī ieguva šo balvu kā labākā aktrise par lomu filmā "Lieliskie brāļi Beikeri" (The Fabulous Baker Boys, 1989). Viņa saņēma BAFTA kino balvu ka labākā otrā plāna aktrise par lomu filmā "Bīstamie sakari" (Dangerous Liaisons) un "Sudraba lāci" kā labākā aktrise par lomu filmā Love Field. Tāpat trīs reizes tikusi nominēta Amerikas Kinoakadēmijas balvai.
Gilbert
Gilbert var būt:
Kumamoto
Kumamoto (ja, Kumamoto, ) ir ar valdības rīkojumu noteikta pilsēta Japānas dienvidos, Kumamoto prefektūras administratīvais centrs. 2020. gadā pilsētā dzīvoja 739 tūkstoši iedzīvotāju. Kumamoto atrodas Kjusju salas centrālajā daļā. Lai arī Kumamoto robežojas ar Fukuokas—Kitakjusju aglomerāciju, tā tajā tomēr oficiāli neietilpst.
Vēsture
Ap 1600. gadu pie Kumamoto pils izveidojās apdzīvota vieta, kuru uzcēla daimjo Kato Kijamasa. No 1633. gada pēc sjoguna Tokugavas Iejasu vēlmes šeit sāka valdīt Hosokavas klans. Edo laikmetā Kumamoto attīstījās kā tirdzniecības centrs. 1877. gadā tā bija viena no Sacumas klana sacelšanās vietām, Kumamoto pils cieta ugunsgrēkā, kā rezultātā daļēji tika nopostīta. 1960. gadā Kumamoto pils tika atjaunota, tā tagad ir iekļauta Japānas nacionālo dārgumu sarakstā, kā arī kļuvusi par pilsētas simbolu.
2016. gadā no 14. līdz 16. aprīlim Kumamoto cieta vairāku pazemes grūdienu rezultātā. Visstiprākā zemestrīce bija 16. aprīļa rītā (7,1 magnitūda). Šīs zemestrīču sērijas laikā stipri cieta Kumamoto pils.
Ģeogrāfija
Kumamoto atrodas Kjusju salas centrālajā daļā, pie Ariakes līča, kur tajā ietek Sirakavas un Midorikavas upes. 110 km uz ziemeļiem atrodas Fukuokas pilsēta, bet 180 km uz dienvidiem atrodas Kagosima. Pilsētas platība ir 389,54 km², kas ir 5,3% no Kumamoto prefektūras platības. Lai arī Kumamoto robežojas ar Fukuokas—Kitakjusju aglomerāciju, tā tajā tomēr oficiāli neietilpst.
Administratīvais iedalījums
Kumamoto administratīvi sīkāk dalās piecās apkaimēs: rietumu, ziemeļu, dienvidu, austrumu apkaimē, kā arī čuo apkaimē.
Iedzīvotāji
Kumamoto dzīvoja 738 567 cilvēku, kas ir aptuveni 43% no Kumamoto prefektūras kopējā iedzīvotāju skaita.
Saimniecība
Kumamoto ir attīstīta tekstilrūpniecība un elektrisko iekārtu ražošana. Kopš 2011. gada marta caur Kumamoto iet ātrvilciena Shinkansen maršruts. Uz austrumiem no pilsētas atrodas starptautiskā Kumamoto lidosta. Tā kā Ariakes līcis, kura krastos atrodas Kumamoto, ir ļoti sekls, tad osta ir izbūvēta uz mākslīgi izveidotas salas Sinminato, mazliet tālāk no krasta. Prāmju satiksme Kumamoto savieno ar līcim otrajā pusē esošo Minamisimabaras pilsētu.
Kultūra
Kumamoto atrodas daimjo Hosokavas Tadatosi un Mijamoto Musasi kapenes, kā arī Maekavas Kunio projektētais mākslas muzejs (atvērts 1979. gadā).
Sports
Kumamoto stadions bija viens no 2019. gada Pasaules kausa regbijā stadioniem.
Perekale
Perekale (be) bija ciems Baltkrievijā, Gomeļas apgabalā, Akcjabrsku rajonā. Bijusī latviešu kolonija.
Vēsture
1926. gadā Baltkrievijā tika nodibināta Perekales latviešu nacionālā ciema padome. Padomē 8 apdzīvoti punkti: Perekale (centrs), Kovbika, Zaļesje, Bulkova, Vjatera, Peravesņa, Osovica-Volčica, Volžeda — ar 1041 ha zemes (507 ha aramzemes un 534 ha pļavu). Saimniecību skaits 1934. gadā — 123, no tām latviešu — 82, baltkrievu — 36, poļu — 5. Padomes robežās bija kooperatīvs, latviešu skola ar diviem skolotājiem, kultūras nams. Kolhozs "Sarkanais arājs" noorganizēts 1930. gada janvārī.
Jānis Tālbergs (fotogrāfs)
Jānis Tālbergs (dzimis, miris ) bija latviešu ainavu fotogrāfs.
Jānis Tālbergs absolvējis Saulaines lauksaimniecības tehnikumu. 1953. gadā pārcēlies uz Skrīveriem. No 1956. līdz 1972. gadam strādājis par kartogrāfu Latvijas PSR Zemkopības ZPI. Pēc tam līdz 1992. gadam strādājis par fotogrāfu.
1966. gadā kļuvis par fotokluba "Rīga" biedru. No 1989. gada ir Latvijas Fotomākslinieku savienības biedrs. 1999. gadā Tālbergam piešķirta Valsts kultūrkapitāla fonda mūža stipendija.
Idriss Debī
Idriss Debī kļuva par Čadas prezidentu 1990. gadā, pēc valsts apvērsuma. 2021. gada 11. aprīlī Čadas vēlēšanu komisija viņu pasludināja atkārtoti ievēlētu par Čadas prezidentu. Idriss Debī devās uz frontes līniju, kur Čadas armija cīnījās ar nemiernieku grupējumu FACT. 20. aprīlī viņš tika smagi ievainots un no šautajām brūcēm nomira. Par jauno pagaidu Čadas prezidentu kļuva Idrisa dēls Mahamats Debī.
Vladimirs Zatuliviters
Vladimirs Zatuliviters (1939) ir ukraiņu militārpersona, ekonomists un sabiedriskais darbinieks. Bijušais S. Birjuzova Rīgas Augstākās politiskās karaskolas pasniedzējs, pulkvedis, Latvijas Republikas Augstākās padomes deputāts (1990—1993), ievēlēts no 65. Rīgas vēlēšanu apgabala. Viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".
Pēc deputāta pilvaru beigām 1990. gadu beigās strādāja Ukrainas vēstniecībā Rīgā par tirdzniecības un ekonomikas konsultantu, vēlāk pārcēlies uz dzīvi Smoļinē (Смоліне) Ukrainā.
Tūļi (Aglonas pagasts)
Tūļi ir ciems Preiļu novada Aglonas pagastā. Izvietojies pagasta dienvidu daļā 34,5 km no novada centra Preiļiem, 7 km no pagasta centra Aglonas un 241 km no Rīgas.
Apdzīvotā vieta izvietojusies pie autoceļa V636.
Pirms 2009. gadā noslēgtās administratīvi teritoriālās reformas atradās Preiļu rajonā.
Valters fon Kronbergs
Valters fon Kronbergs, arī Valters no Kronbergas (de; 1477—1543), bija Vācu ordeņa valsts administrators (Administrator des Hochmeistertums, 1527—1543) pēc Prūsijas hercogistes nodibināšanas 1525. gadā.
Dzīvesgājums
1527. gada 6. decembrī Svētās Romas impērijas ķeizars Kārlis V Hābsburgs apstiprināja Kronbergu par Vācu ordeņa administratoru.
Miris 1543. gada 4. aprīlī.
Raibspārnmušas
Raibspārnmušu dzimta (Tephritidae) ir mušveidīgo divspārņu dzimta, kas pieder pie raibspārnmušu virsdzimtas (Tephritoidea). Šajā dzimtā ir gandrīz 4500 aprakstītas sugas, kas tiek iedalītas apmēram 500 ģintīs un 6 apakšdzimtās. Kopējais sugu skaits ir daudz lielāks. Dzimtā ietilpst vairākas saimnieciski kaitīgas mušas, kuru kāpuri parazitē kultūraugos, apdraudot augļkokus un dažādus dekoratīvos krūmus.
Latvijā
Latvijā novērotas 45 raibspārnmušu sugas, no kurām biežāk sastopamās augļus bojājošās sugas ir vilkābeļu raibspārnmuša (Anomoia purmunda), parastā rožu raibspārnmuša (Rhagoletis alternata), smiltsērkšķu raibspārnmuša (Rhagoletis batava) un Eiropas ķiršu raibspārnmuša (Rhagoletis cerasi).
Visu šo sugu kāpuri attīstās konkrētu augu augļos. Vilkābeļu raibspārnmušu kāpuri barojas vilkābeļu un klinteņu ābolos, bet Latvijā biežāk bojā klintenes. Parastā rožu raibspārnmuša ir nozīmīgs rožu kaitēklis un ir pagaidām vienīgā ar rozēm saistītā suga, kas atrasta Latvijas teritorijā. Smiltsērkšķu raibspārnmuša ir nozīmīgs smiltsērkšķu kaitēklis, kas Latvijā parādījusies ap 2010. gadu (pirmo reizi konstatēta 2011. gada vasarā). Šobrīd šī suga ir plaši izplatīta. Eiropas ķiršu raibspārnmuša Latvijā bija zināma kopš 19. gadsimta, kad te bija sastopama vienīgi ziemeļu rase, kuras kāpuri barojas parastā sausserža ogās. Mūsdienās Latvijā ir ienākusi arī Rietumeiropas rase, kas ir nozīmīgi ķiršu kaitēkļi. Daudzas Latvijā sastopamās raibspārnmušu dzimta sugas ir saistītas ar lakstaugiem.
Kopīgās īpašības
Raibspārnmušas ir vieni no krāšņākajiem divspārņiem. To spārni ir raibi (krāsojums veido specifisku rakstu, pēc kā dažos gadījumos viegli var noteikt atsevišķas sugas) un ļoti bieži košās krāsās. Raibspārnmušas ir mazas vai vidēji lielas mušas, to ķermenis atkarībā no sugas var būt 1—35 mm. Tās var būt dažādās krāsās, kas parasti nav metāliska, bet dzimtā ir daži izņēmumi.
Lielākā daļa raibspārnmušu kāpuru attīstās augu audos. Izņēmums ir Tachiniscinae apakšdzimtas sugas, kuras ir parazīti un attīstās naktstauriņos. Arī daudzu Phytalmiinae apakšdzimtas sugu kāpuri attīstās bojātos vai svaigi kritušos augos. Visbiežāk raibspārnmušu kāpuri attīstās augļu mīkstumā, sēklās, lakstaugu stublājos, lapās un ziedos. Pieaugušās raibspārnmušas barojas tikai ar augu sulu, nektāru un saldajiem izdalījumiem, vai mikroorganismiem. Tikai Blepharoneura ģints pieaugušajām raibspārnmušām ir mutes orgāni, kas piemēroti augu audu saēšanai. Kopumā raibspārnmušas ir kaitīgas ļoti daudziem augiem, lai gan katrai sugai ir ierobežots izmantoto augu veids, turklāt ir sugas, kuru kāpuri attīstās tikai konkrētu sugu augos.
Sistemātika
Raibspārnmušu dzimta (Tephritidae)
Džonijs Evanss
Džonijs Evanss (dzimis ) ir Ziemeļīrijas futbolists, aizsargs, Ziemeļīrijas futbola izlases dalībnieks. Kopš 2023. gada spēlē Anglijas Premjerlīgas kluba Manchester United sastāvā.
Sasniegumi
Sunderland
Manchester United
Leicester City
NEE-01 Pegaso
NEE-01 Pegaso ir Ekvadoras pirmais pavadonis. Tas paredzēts fotografēšanai un video uzņemšanai kosmosā izglītojošiem mērķiem. Pavadonis orbītā tika palaists 2013. gada aprīlī.
Pavadoni izgatavoja nevalstiska organizācija Ekvadoras civilā kosmosa aģentūra (EXA). NEE-01 Pegaso tika būvēts CubeSat 1U formā ar izmēriem 10 × 10 × 10 cm un masu 1,26 kg. Tam ir divi atverami saules bateriju paneļi ar kopējo pletumu 70 cm. Ar tā kameru uzņemto video tiešsaistē varēja skatīt internetā.
Sākotnēji NEE-01 Pegaso bija plānots orbītā ievadīt ar Dnepr raķeti Krievijā, bet sakarā ar tās starta pārcelšanu, pavadoni pārnesa uz Ķīnas raķeti.
Lidojuma gaita
05:38:17 UTC NEE-01 Pegaso sadūrās ar kādu no 1985. gada jūlijā palaistās PSRS nesējraķetes Ciklon-3 pēdējās pakāpes fragmentu mākoņa daļiņu. Pēc sadursmes pavadonis zaudēja orientāciju un tika fiksēta tā orbītas slīpuma neliela izmaiņa. No tā vairs netika uztverti radiosignāli. Līdzīga orbītas parametru maiņa bija novērota pavadonim CubeBug-1.
Vladimirs Krikunovs
Vladimirs Krikunovs (ru, dzimis ) ir bijušais krievu hokeja aizsargs, tagad hokeja treneris. Kā spēlētājs spēlējis PSRS čempionātā klubos Saratovas "Kristall", Maskavas "Kriļja Sovetov" un Rīgas "Dinamo", kopumā aizvadot 382 spēles un gūstot 47 rezultativitātes punktus.
NEE-01 Pegaso
Lidojuma gaita
2014. gada janvāra beigās tika paziņots, ka nodibināts kontakts ar NEE-01 Pegaso. Sakaru nodibināšanā palīdzējā Ekvadoras otrais pavadonis NEE-02 Krysaor, kas palaists 2013. gada novembrī.
Vladimirs Krikunovs
Trenera karjeru sāka kā Minskas "Dinamo" spēlējošais treneris. Pēc tam trenējis Slovēnijas klubu HK Acroni Jesenice, ar kuru kļuva par divkārtēju Slovēnijas čempionu, Slovēnijas hokeja izlasi, Kazaņas "Ak Bars", Ņižņekamskas "Ņeftehimik", Baltkrievijas hokeja izlasi, ar kuru sasniedza tās lielāko sasniegumu vēsturē, iekļūstot olimpisko spēļu pusfinālā, Maskavas "Dinamo", ar ko uzvarēja 2005. gada Krievijas čempionātā, Krievijas hokeja izlasi, ar ko ieguva bronzas medaļas pasaules čempionātā, Astanas "Baris" un Kazahstānas hokeja izlasi.
2021. gada 29. novembrī Vladimirs Krikunovs tika iecelts Rīgas "Dinamo" galvenā trenera amatā.
Konors Gārlends
Konors Gārlends (en, dzimis ) ir ASV hokejists, spēlē labās malas uzbrucēja pozīcijā. Kopš 2021. gada Gārlends pārstāv NHL komandu Vankūveras "Canucks". 2015. gada NHL draftā Gārlandu ar kopējo 123. numuru piektajā kārtā izvēlējās Arizonas "Coyotes".
NHL debitējis 2018—19. gada sezonā Arizonas "Coyotes" komandas sastāvā. Vēlāk ticis aizmainīts uz Vankūveras "Canucks".
ASV hokeja izlases sastāvā piedalījies 2021. gada Pasaules čempionātā, kur ieguvis trešo vietu un ticis iekļauts turnīra simboliskajā izlasē.
Tūļi
Tūļi var būt:
Rinalds Rosinskis
Rinalds Rosinskis (dzimis ) ir latviešu hokejists, aizsargs. Pašlaik (2022) Rosinskis spēlē Latvijas čempionāta vienībā HK Zemgale.
Spēlētāja karjera
Karjeru iesācis SK RĪGA 18 sistēmā, profesionāļa karjeru Rosinkis sāka 2011.—12. gada sezonā, kad HK Juniors Rīga rindās spēlēja MHL B divīzijas turnīrā, kā arī Latvijas čempionātā. Ziemeļamerikā pēc drafta spēlēja Prince George Cougars rindās. Vēlāk pārstāvējis arī Austrijas otrās līgas (INL) komandu EHC Lustenau. 2015. gada sezonas laikā Rosinkis pārcēlās uz HK Zemgale, jau pirmajā sezonā kļūstot par vienu no tās vadošajiem aizsargiem. Komandā aizsargs aizvadīja pusotru sezonu.
2018.—19. gada sezonā Optibet hokeja līgas regulārā čempionātā Rosinskis atgriezās HK Zemgale sastāvā un aizvadīja visas 38 spēles, guva trīs vārtus, izdarīja sešas rezultatīvās piespēles, veica 43 metienus uz vārtiem un nopelnījis 20 soda minūtes. Aizvadījis visas četras pusfināla spēles, kurās 5 reizes meta uz vārtiem un nopelnīja 2 soda minūtes. Kopā ar komandu izcīnīja Latvijas čempionāta bronzas medaļas.
2019.—20. gada sezonā hokejists nespēlēja, taču tad pievienojās Suomi-sarja komandai Laser HT. 2022. gadā kopā ar HK Zemgale izcīnīja Latvijas čempiona titulu.